Ontvoerde meisie gevind, pa vas | Nuus24
Kaapstad – Die sewejarige meisie wat buite haar skool in Pretoria deur haar biologiese pa ontvoer is, is ongedeerd gevind, het die kind se familie bevestig.Pura Pahlo se pleegma het haar Woensdagoggend omstreeks 07:30 by die Waterkloof-laerskool gaan aflaai, toe vier mans haar genader het, het kapt. Pinky Tsinyane gesê.Die mans het hulle as polisiebeamptes voorgedoen en het die pleegma gedwing om uit die motor te klim en haar hande met kabelbinders vasgemaak.Hulle is na bewering elk R5 000 beloof om die kind te ontvoer, het Tsinyane gesê.Die kind se pa, Ray, het haar toe gegryp en weggery.Sapa berig die meisie is vroeër in die pleegma se sorg gelaat nadat die kind se biologiese ouers huweliksprobleme gehad het.Jacaranda FM berig die polisie het bevestig die meisie is in Lydenburg gevind en dat die pa in hegtenis geneem is.Volg Nuus24 op Twitter Lees meer oor: pura pahlo | vermiste kinders VOLGENDE OP NUUS24X